title: Petnaesta direktiva Komisije 92/86/EEZ od 21. listopada 1992. o prilagodbi tehničkom napretku priloga II., III., IV., V., VI. i VII. Direktivi Vijeća 76/768/EEZ o usklađivanju zakonodavstava država članica u odnosu na kozmetičke proizvode

text:
               13/Sv. 009

               HR

               Službeni list Europske unije

               238

         31992L0086

               L 325/18

               SLUŽBENI LIST EUROPSKE UNIJE

               21.10.1992.

      PETNAESTA DIREKTIVA KOMISIJE 92/86/EEZ
   od 21. listopada 1992.
   o prilagodbi tehničkom napretku priloga II., III., IV., V., VI. i VII. Direktivi Vijeća 76/768/EEZ o usklađivanju zakonodavstava država članica u odnosu na kozmetičke proizvode
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 76/768/EEZ od 27. srpnja 1976. o usklađivanju zakonodavstava država članica u odnosu na kozmetičke proizvode (1), kako je zadnje izmijenjena Direktivom Komisije 92/8/EEZ (2), a posebno njezin članak 8. stavak 2.,
   budući da se na temelju sada dostupnih informacija neka privremeno dozvoljena bojila, tvari, konzervansi i ultraljubičasti filtri mogu konačno dozvoliti, dok se drugi moraju konačno zabraniti ili dozvoliti u daljnjem, određenom vremenskom razdoblju;
   budući da je radi zaštite javnog zdravlja potrebno zabraniti uporabu 1,2-epoksibutana, CI 15585, stroncijeva laktata, stroncijeva nitrata, stroncijeva polikarboksilata, pramokaina, 4-etoksi-m-fenilendiamina i njegovih soli, 2,4-diaminofeniletanola i njegovih soli, katehola, pirogalola, nitrozamina i dialkanolamina;
   budući da se na temelju najnovijih znanstvenih i tehničkih istraživanja uporaba stroncijeva klorida, stroncijeva acetata, dialkanolamida masnih kiselina, monoalkanolamina, trialkanolamina i hidratiziranog magnezijeva silikata može dozvoliti uz određena ograničenja i uvjete i obvezno se na etiketu moraju uključiti zdravstvena upozorenja;
   budući da se na temelju najnovijih znanstvenih i tehničkih istraživanja 3-jodo-2-propinilbutil karbamat i natrijev hidroksimetilaminoacetat smiju rabiti kao konzervansi u kozmetičkim proizvodima do 30. lipnja 1993. uz određena ograničenja i uvjete;
   budući da su mjere predviđene ovom Direktivom u skladu s mišljenjem Odbora za prilagodbu direktiva tehničkom napretku radi uklanjanja tehničkih prepreka u trgovanju kozmetičkim proizvodima,
   DONIJELA JE OVU DIREKTIVU:
   Članak 1.
   Direktiva 76/768/EEZ ovime se mijenja kako slijedi:

               1.

               Prilogu II. dodaju se sljedeći brojevi:

                           „400.

                           1,2,-epoksibutan

                           401.

                           Bojilo CI 15585

                           402.

                           Stroncijev laktat

                           403.

                           Stroncijev nitrat

                           404.

                           Stroncijev polikarboksilat

                           405.

                           Pramokain

                           406.

                           4-etoksi-m-fenilendiamin i njegove soli

                           407.

                           2,4-diaminofeniletanol i njegove soli

                           408.

                           Katehol

                           409.

                           Pirogalol

                           410.

                           Nitrozamini

                           411.

                           Sekundarni dialkanolamini”;

               2.

               U Prilogu III., dijelu 1.:

                           (a)

                           dodaju se sljedeći referentni brojevi:

                                       a

                                       b

                                       c

                                       d

                                       e

                                       f

                                       „57

                                       Stroncijev klorid heksahidrat

                                       Pasta za zube

                                       3,5 % računano kao stroncij. Kada se miješa s ostalim dozvoljenim stroncijevim proizvodima, ukupna koncentracija stroncija ne smije biti veća od 3,5 %

                                       Sadrži stroncijev klorid. Česta uporaba kod djece nije preporučljiva.

                                       58

                                       Stroncijev acetat hemihidrat

                                       Pasta za zube

                                       3,5 % računano kao stroncij. Kada se miješa s ostalim dozvoljenim stroncijevim proizvodima, ukupna koncentracija stroncija ne smije biti veća od 3,5 %

                                       Sadržava stroncijev acetat. Često korištenje kod djece nije preporučljivo

                                       59

                                       Talk:
                                       Hidratizirani magnezijev silikat
                                       Praškasti proizvodi:

                                       Praškasti proizvodi:
                                       Držati podalje od nosa i usta dojenčadi

                                       60

                                       Dialkanolamini masnih kiselina

                                       Najveći sadržaj dialkanolamina: 0,5 %

                                                   —

                                                   Ne rabiti s nitrozirajućim sustavima

                                                   —

                                                   Najveći sadržaj dialkanolamina: 5 % (odnosi se na sirovine)

                                                   —

                                                   Najveći sadržaj N-nitrozo-dialkanolamina: 50 μg/kg

                                                   —

                                                   Držati u spremnicima koji ne sadrže nitrite

                                       61

                                       Monoalkanolamini

                                       Najveći sadržaj dialkanolamina 0,5 %

                                                   —

                                                   Ne rabiti s nitrozirajućim sredstvima

                                                   —

                                                   Najmanji stupanj čistoće: 99 %

                                                   —

                                                   Najveći sadržaj sekundarnog alkanolamina: 0,5 % (odnosi se na sirovine)

                                                   —

                                                   Najveći sadržaj N-nitrozodialkanolamina: 50 μg/kg

                                                   —

                                                   Držati u spremnicima koji ne sadrže nitrite

                                       62

                                       Trialkanolamini

                                                   (a)

                                                   proizvodi koji se ne ispiru

                                                   (b)

                                                   ostali proizvodi

                                       (a)   2,5 %

                                       (a) i (b):

                                                   —

                                                   Ne rabiti s nitrozirajućim sredstvima

                                                   —

                                                   Najmanji stupanj čistoće: 99 %

                                                   —

                                                   Najveći sadržaj sekundarnog alkanolamina: 0,5 % (odnosi se na sirovine)

                                                   —

                                                   Najveći sadržaj N-nitrozodialkanolamina: 50 μg/kg

                                                   —

                                                   Držati u spremnicima koji ne sadrže nitrite”

                           (b)

                           referentni broj 20 se briše;

                           (c)

                           „prije uporabe preporučljiv test na osjetljivost” u stupcu f (a) i (b) u referentnim brojevima 8, 9 i 10 se briše;

                           (d)

                           referentni broj 12 se zamjenjuje sa sljedećim brojem:

                                       a

                                       b

                                       c

                                       d

                                       e

                                       f

                                       „12

                                       Vodikov peroksid, i ostali spojevi ili smjese koje oslobađaju vodikov peroksid, uključujući karbamid peroksid i cinkov peroksid

                                                   (a)

                                                   Pripravci za njegu kose

                                                   (b)

                                                   Pripravci za njegu kože

                                                   (c)

                                                   Pripravci za učvršćivanje noktiju

                                                   (d)

                                                   Proizvodi za oralnu higijenu

                                       12 % H2O2 (40 volumena), prisutnih ili oslobođenih
                                       4 % H2O2, prisutno ili oslobođeno
                                       2 % H2O2, prisutno ili oslobođeno
                                       0,1 % H2O2, prisutno ili oslobođeno

                                       (a) (b) (c):
                                       Sadrži vodikov peroksid. Izbjegavati doticaj s očima. Ako proizvod s njima dođe u doticaj, odmah isprati.”

               3.

               u Prilogu III., dijelu 2., referentni broj 2 se briše;

               4.

               u Prilogu IV., dijelu 1.:

                           (a)

                           dodaje se sljedeći referentni broj:

                                       Indeksni broj bojila ili naziv

                                       Boja

                                       Područje primjene

                                       Ostali uvjeti i ograničenja

                                       1

                                       2

                                       3

                                       4

                                       „26 100

                                       Crvena

                                       x

                                       Mjerila čistoće:
                                       anilin ≤ 0,2 %
                                       2-naftol ≤ 0,2 %
                                       4-aminoazobenzen ≤ 0,1 %
                                       1-(fenilazo)-2-naftol ≤ 3 %
                                       1-[2-(fenilazo)fenilazo] – 2- naftalenol ≤ 2 %”

                           (b)

                           „vidjeti Prilog IV., dio 2.” u stupcu „ostala ograničenja i uvjeti” se briše u brojevima CI 73900 i CI 74180;

               5.

               u Prilogu IV., dio 2., bojila CI 26100, CI 73900, CI 74180, CI 15585 i Solvent Yellow 98 brišu se;

               6.

               u Prilogu V., referentni broj 5 se zamjenjuje sljedećim:
               5.   Stroncij i njegovi spojevi, osim stroncijeva laktata, stroncijeva nitrata i stroncijeva polikarboksilata nabrojenih u Prilogu II., stroncijev sulfid, stroncijev klorid i stroncijev acetat, pod uvjetima određenim u Prilogu III., dijelu 1., i stroncijevi lakovi, pigmenti, soli i bojila nabrojena s referencom (3) u Prilogu IV., dijelu 1.”;

               7.

               u Prilogu VI., dijelu 1.:

                           (a)

                           ograničenje „ne rabiti u kozmetičkim proizvodima za zaštitu od sunca” u referentnom broju 36 se zamjenjuje s „ne rabiti u kozmetičkim proizvodima za zaštitu od sunca pri koncentracijama većim od 0,025 %”;

                           (b)

                           dodaje se sljedeća tvar:

                                       a

                                       b

                                       c

                                       d

                                       e

                                       „47

                                       1,6-di (4-amidinofenoksi)-n-heksan (Heksamidin) i njegove soli (uključujući izetionat i p-hidroksibenzoat) (+)

                                       0,1 %”;

               8.

               u Prilogu VI., dijelu 2.:

                           (a)

                           „30.6.1992.” u referentnim brojevima 2, 21, 26, 27 se zamjenjuje s „30.6.1993.”;

                           (b)

                           „31.12.1992.” u referentnom broju 28 se zamjenjuje s „30.6.1993.”;

                           (c)

                           referentni broj 20 se briše;

                           (d)

                           referentni broj 15 se zamjenjuje sljedećim:

                                       a

                                       b

                                       c

                                       d

                                       e

                                       f

                                       „15

                                       Diizobutil-fenoksi-etoksi-etil dimetil benzil amonijev klorid (Benzetonijev klorid)

                                       0,1 %

                                       Samo za dezodoranse, proizvode za njegu kose i proizvode za uporabu poslije brijanja. Nije dozvoljeno u proizvodima koji dolaze u doticaj sa sluznicom.

                                       30.6.1993.”;

                           (e)

                           referentni broj 16 se zamjenjuje sljedećim:

                                       a

                                       b

                                       c

                                       d

                                       e

                                       f

                                       „16

                                       Alkil (C8-C18) dimetil benzil amonijev klorid, bromid i saharinat (+) (Benzalkonijev klorid, bromid i saharinat)

                                       0,1 %

                                       30.6.1993.”;

                           (f)

                           dodaju se sljedeći referentni brojevi:

                                       a

                                       b

                                       c

                                       d

                                       e

                                       f

                                       „29

                                       3-jodo-2-propinil-butil karbamat

                                       0,1 %

                                       30.6.1993.

                                       30

                                       Natrijev hidroksimetil aminoacetat

                                       0,1 %

                                       30.6.1993.”;

               9.

               u Prilogu VII., dijelu 2.:

                           (a)

                           brišu se sljedeći referentni brojevi: 1, 4, i 16;

                           (b)

                           „30.6.1992.” se zamjenjuje s „30.6.1993.” za sljedeće referentne brojeve: 2, 5, 6, 12, 13, 17, 24, 25, 26, 28, 29, 31 i 32.

         Članak 2.
   1.   Bez obzira na dozvoljene datume navedene u članku 1., države članice poduzimaju sve potrebne mjere kako bi se osiguralo da od 1. srpnja 1993., za tvari navedene u članku 1., ni proizvođači niti uvoznici sa sjedištem u Zajednici ne stave u promet proizvode koji ne udovoljavaju zahtjevima ove Direktive.
   2.   Države članice poduzimaju sve potrebne mjere da se proizvodi navedeni u stavku 1., a sadrže tvari navedene u članku 1., ne prodaju ili isporučuju krajnjem potrošaču od 1. srpnja 1994., ako ne udovoljavaju zahtjevima ove Direktive.
   Članak 3.
   1.   Države članice donose zakone i druge propise potrebne za usklađivanje s ovom Direktivom najkasnije do 30. lipnja 1993. One o tome odmah obavješćuju Komisiju.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva.
   Članak 4.
   Ova je Direktiva upućena državama članicama.

      Sastavljeno u Bruxellesu 21. listopada 1992.

            Za Komisiju

         Karel VAN MIERT

            Član Komisije

      (1)  SL L 262, 27.9.1976., str. 169.

      (2)  SL L 70, 17.3.1992., str. 23.


title: Direktiva 2009/66/EZ Europskog parlamenta i vijeća od 13. srpnja 2009. o uređaju za upravljanje traktorima na kotačima za poljoprivredu i šumarstvo (Kodificirana verzija)  Tekst značajan za EGP

text:
               07/Sv. 018

               HR

               Službeni list Europske unije

               275

         32009L0066

               L 201/11

               SLUŽBENI LIST EUROPSKE UNIJE

               13.07.2009.

      DIREKTIVA 2009/66/EZ EUROPSKOG PARLAMENTA I VIJEĆA

   od 13. srpnja 2009.
   o uređaju za upravljanje traktorima na kotačima za poljoprivredu i šumarstvo
   (Tekst značajan za EGP)
   (Kodificirana verzija)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 95.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1),
   u skladu s postupkom utvrđenim u članku 251. Ugovora (2),
   budući da:

               (1)

               Direktiva Vijeća 75/321/EEZ od 20. svibnja 1975. o usklađivanju zakonodavstava država članica o uređaju za upravljanje traktorima na kotačima za poljoprivredu i šumarstvo (3) je nekoliko puta znatno izmijenjena (4). Radi jasnoće i racionalnosti spomenutu bi se Direktivu trebalo kodificirati.

               (2)

               Direktiva 75/321/EEZ jedna je od posebnih direktiva o sustavu EZ homologacija tipa utvrđenog u Direktivi Vijeća 74/150/EEZ od 4. ožujka 1974. o usklađivanju zakonodavstava država članica o homologaciji tipa traktora na kotačima za poljoprivredu i šumarstvo, kako je zamijenjena Direktivom 2003/37/EZ Europskog parlamenta i Vijeća od 26. svibnja 2003. o homologaciji tipa traktora za poljoprivredu i šumarstvo, zajedno s njihovim prikolicama i priključnim vučenim strojevima te njihovim sustavima, sastavnim dijelovima i zasebnim tehničkim jedinicama (5) i njom se utvrđuju tehnički propisi o projektiranju i konstrukciji traktora na kotačima za poljoprivredu i šumarstvo s obzirom na uređaj za upravljanje. Ti se tehnički propisi odnose na usklađivanje zakonodavstava država članica kako bi se omogućila primjena postupka EZ homologacije tipa utvrđenog u Direktivi 2003/37/EZ koji se primjenjuje na svaki tip traktora. Zbog toga se odredbe utvrđene u Direktivi 2003/37/EZ koje se odnose na traktore za poljoprivredu i šumarstvo, njihove prikolice i priključne vučene strojeve, zajedno s njihovim sustavima, sastavnim dijelovima i zasebnim tehničkim jedinicama primjenjuju na ovu Direktivu.

               (3)

               Ova Direktiva ne utječe na obveze država članica u odnosu na rokove prenošenja u nacionalno pravo i primjenu direktiva utvrđenih u dijelu B Priloga II.,

         DONIJELI SU OVU DIREKTIVU:
   Članak 1.
   1.   „Traktor” (za poljoprivredu ili šumarstvo) znači svako motorno vozilo opremljeno kotačima ili gusjenicama koje ima najmanje dvije osovine čija je glavna funkcija vučna snaga i koje je posebno osmišljeno da vuče, gura, prevozi ili pokreće određena oruđa, strojeve ili prikolice namijenjene za uporabu u poljoprivredi ili šumarstvu. Može biti opremljeno za prijevoz tereta i putnika.
   2.   Ova se Direktiva primjenjuje samo za traktore utvrđene u stavku 1. koji su opremljeni pneumatskim gumama i imaju najveću konstrukcijsku brzinu između 6 i 40 km/h.
   Članak 2.
   1.   Nijedna država članica ne smije odbiti dodjeljivanje EZ homologacije tipa, izdavanje dokumenta iz članka 2. točke (u) Direktive 2003/37/EZ ili dodjeljivanje nacionalne homologacije tipa za tip traktora zbog razloga koji se odnose na njegov uređaj za upravljanje ako ispunjava zahtjeve iz Priloga I.
   2.   Države članice ne smiju više izdavati dokument iz članka 2. točke (u) Direktive 2003/37/EZ za tip traktora koji ne ispunjava zahtjeve ove Direktive.
   Države članice mogu odbiti dodijeliti nacionalnu homologaciju za tip traktora ako on ne ispunjava zahtjeve ove Direktive.
   Članak 3.
   Nijedna država članica ne smije odbiti registraciju ili zabraniti prodaju, početak uporabe ili uporabu traktora zbog razloga koji se odnose na uređaj za upravljanje ako ispunjava zahtjeve iz Priloga I.
   Članak 4.
   Svaka izmjena potrebna da bi se zahtjevi iz Priloga I. prilagodili tehničkom napretku donose se u skladu s postupkom iz članka 20. stavka 3. Direktive 2003/37/EZ.
   Članak 5.
   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 6.
   Direktiva 75/321/EEZ, kako je izmijenjena direktivama nabrojanim u dijelu A Priloga II., stavlja se izvan snage bez utjecanja na obveze država članica u odnosu na rokove prenošenja u nacionalno pravo i za primjenu direktiva utvrđenih u dijelu B Priloga II.
   Upućivanje na Direktivu koja je izvan snage smatra se upućivanjem na ovu Direktivu i tumači se u skladu s korelacijskom tablicom iz Priloga III.
   Članak 7.
   Ova Direktiva stupa na snagu dvadesetog dana od dana objave u Službenom listu Europske unije.
   Primjenjuje se od 1. siječnja 2010.
   Članak 8.
   Ova je Direktiva upućena državama članicama.

      Sastavljeno u Bruxellesu 13. srpnja 2009.

            Za Europski parlament

            Predsjednik

         H.-G. PÖTTERING

            Za Vijeće

            Predsjednik

         E. ERLANDSSON

      (1)  SL C 161, 13.7.2007., str. 38.

      (2)  Mišljenje Europskog parlamenta od 19. lipnja 2007. (SL C 146 E, 12.6.2008., str. 73.) i Odluka Vijeća od 22. lipnja 2009.

      (3)  SL L 147, 9.6.1975., str. 24.

      (4)  Vidjeti dio A Priloga II.

      (5)  SL L 171, 9.7.2003., str. 1.
   PRILOG I.
   1.   DEFINICIJE
   1.1.   „Uređaj za upravljanje”

   „Uređaj za upravljanje” znači svaki uređaj koji je namijenjen promjeni smjera kretanja traktora.
   Uređaj za upravljanje može uključivati:

               —

               napravu za upravljanje,

               —

               prijenosni mehanizam,

               —

               upravljane kotače,

               —

               prema potrebi, poseban uređaj za proizvodnju pomoćne ili neovisne sile.

         1.1.1.   Naprava za upravljanje

   „Naprava za upravljanje” znači dio na koji izravno djeluje vozač radi usmjeravanja traktora.
   1.1.2.   Prijenosni mehanizam

   „Prijenosni mehanizam” znači svi sastavni dijelovi između naprave za upravljanje i upravljanih kotača, osim posebnih uređaja navedenih u točki 1.1.4. Prijenosni mehanizam može biti mehanički, hidraulički, pneumatski, električni ili kombinacija bilo kojeg od njih.
   1.1.3.   Upravljani kotači

   „Upravljani kotači” znači:

               —

               kotači čiji se smjer u odnosu na uzdužnu os traktora može izravno ili posredno mijenjati radi promjene smjera kretanja traktora,

               —

               svi kotači zglobnih traktora,

               —

               kotači na istoj osovini čije se brzine mogu mijenjati radi promjene smjera kretanja traktora,

         Samoupravljivi kotači nisu upravljani kotači.
   1.1.4.   Posebni uređaj

   „Posebni uređaj” znači onaj dio uređaja za upravljanje kojim se proizvodi pomoćna ili neovisna sila. Pomoćna ili neovisna sila može se proizvesti mehaničkim, hidrauličkim, pneumatskim ili električnim sustavom, ili svakom njihovom kombinacijom (npr. uljnom pumpom, zračnom pumpom ili akumulatorom itd.).
   1.2.   „Različite vrste uređaja za upravljanje”

               1.2.1.

               Ovisno o izvoru energije potrebne za zakretanje upravljanih kotača, razlikujemo sljedeće vrste uređaja za upravljanje:

                           1.2.1.1.

                              Ručni uređaj za upravljanje u kojem se sile upravljanja proizvode samo snagom vozačevih mišića.

                           1.2.1.2.

                              Uređaj za upravljanje s pomoćnom silom u kojem se sile upravljanja proizvode snagom vozačevih mišića i posebnim uređajem navedenim u točki 1.1.4.
                           Uređaj za upravljanje u kojem se sile upravljanja uobičajeno proizvode samo posebnim uređajem navedenim u točki 1.1.4., ali koji u slučaju kvara posebnog uređaja omogućuje da se za upravljanje upotrijebi snaga vozačevih mišića, smatra se „uređajem za upravljanje s pomoćnom silom”.

                           1.2.1.3.

                              Servo uređaj za upravljanje u kojem se sile upravljanja proizvode samo posebnim uređajem navedenim u točki 1.1.4.

         1.3.   Sila pokretanja

   „Sila pokretanja” znači sila kojom vozač djeluje na napravu za upravljanje radi upravljanja traktorom.
   2.   ZAHTJEVI ZA IZRADU, UGRADNJU I PREGLED
   2.1.   Opći zahtjevi

               2.1.1.

               Uređaj za upravljanje mora omogućivati jednostavno i sigurno rukovanje traktorom i ispunjavati posebne zahtjeve određene u točki 2.2.

         2.2.   Posebni zahtjevi

   2.2.1.   Naprava za upravljanje

               2.2.1.1.

               Naprava za upravljanje mora biti prikladna za uporabu i držanje. Mora biti oblikovana tako da omogućuje postupnu promjenu smjera. Smjer pomicanja naprave za upravljanje mora odgovarati željenoj promjeni smjera traktora.

               2.2.1.2.

               Sila pokretanja koja je potrebna da se iz položaja vožnje ravno naprijed dosegne krug zaokretanja s polumjerom 12 m ne smije prekoračiti 25 daN. Ako se u slučaju uređaja za upravljanje s pomoćnom silom koji nije povezan s drugom opremom prekine dovod pomoćne sile, potrebna sila pokretanja ne smije prekoračiti 60 daN.

               2.2.1.3.

               Kako bi se provjerilo ispunjavanje zahtjeva iz točke 2.2.1.2., traktor mora opisati spiralno kretanje pri brzini od 10 km/h iz položaja za vožnju ravno naprijed na suhoj ravnoj površini ceste koja daje dobro prianjanje guma. Sila pokretanja na napravi za upravljanje treba se bilježiti do trenutka dok ne dosegne položaj koji odgovara ulasku traktora u krug zaokretanja s polumjerom od 12 m. Trajanje pomicanja (vrijeme od trenutka kada se naprava za upravljanje prvi put aktivirala do trenutka kada je dosegnula položaj u kojem se obavljaju mjerenja) ne smije prekoračiti pet sekundi u uobičajenim postupcima, a osam sekundi u slučaju kvara posebnog uređaja. Jedno pomicanje mora se obaviti ulijevo i jedno udesno.
               Pri ispitivanju traktor mora biti opterećen do svoje najveće tehnički dopuštene mase; tlak u gumama i raspodjela težine između osovina mora biti u skladu s uputama proizvođača.

         2.2.2.   Prijenosni mehanizam

               2.2.2.1.

               Uređaj za upravljanje ne smije uključivati električni ili potpuno pneumatski prijenosni mehanizam.

               2.2.2.2.

               Prijenosni mehanizam mora biti oblikovan tako da ispunjava sve radne zahtjeve te mora biti jednostavno dostupan za održavanje i pregled.

               2.2.2.3.

               U slučaju prijenosnog mehanizma koji nije isključivo hidraulički, upravljanje traktorom mora biti moguće čak i u slučaju zatajenja hidrauličkih ili pneumatskih sastavnih dijelova prijenosnog mehanizma.

               2.2.2.4.

               Prijenosni mehanizam, u kojem se sile prenose isključivo hidrauličkim sredstvima, i poseban uređaj utvrđen u točki 1.1.4. moraju ispunjavati sljedeće zahtjeve:

                           2.2.2.4.1.

                           Jedan ili više uređaja za ograničavanje tlaka moraju štititi cjelokupni hidraulički sustav ili njegove dijelove od previsokog tlaka.

                           2.2.2.4.2.

                           Uređaj za ograničavanje tlaka mora biti namješten tako da se ne prekorači tlak T koji je jednak najvećem radnom tlaku koji je odredio proizvođač.

                           2.2.2.4.3.

                           Značajke i dimenzije cijevne instalacije moraju biti takve da cijevi izdrže četverostruki tlak T (koji dopuštaju uređaji za ograničavanje tlaka), a sâma cijevna instalacija mora biti zaštićena i raspoređena tako da se opasnosti od oštećenja od udaraca ili trešnje smanje na najmanju mjeru i da se opasnost od oštećenja trljanjem može smatrati zanemarivom.

         2.2.3.   Upravljani kotači

               2.2.3.1.

               Svi kotači mogu biti upravljani kotači.

         2.2.4.   Poseban uređaj

               2.2.4.1.

               Poseban uređaj određen u točki 1.1.4., koji se upotrebljava u svim vrstama uređaja za upravljanje određenim u točkama 1.2.1.2. i 1.2.1.3., dopušten je u sljedećim okolnostima:

                           2.2.4.1.1.

                           Ako je traktor opremljen uređajem za upravljanje pomoćnom silom prema definiciji u točki 1.2.1.2. mora ga biti moguće voziti čak i slučaju kvara posebnog uređaja, kao što je to već navedeno u točki 2.2.1.2. Ako uređaj za upravljanje pomoćnom silom nema vlastiti izvor energije mora biti opremljen spremnikom energije. Taj spremnik energije može se nadomjestiti neovisnom napravom koja osigurava opskrbu uređaja za upravljanje energijom s prednošću nad drugim sustavima koji su spojeni na zajednički izvor energije. Ne dovodeći u pitanje odredbe Direktive Vijeća 76/432/EEZ od 6. travnja 1976. o usklađivanju zakonodavstava država članica o kočnim napravama traktora na kotačima za poljoprivredu i šumarstvo (1), ako postoji hidraulička veza između hidrauličkog uređaja za upravljanje i hidrauličkog uređaja za kočenje i ako se oba opskrbljuju iz istog izvora energije, sila potrebna za aktiviranje uređaja za upravljanje ne smije prekoračiti 40 daN ako bilo koji od sustava otkaže. Ako je izvor energije stlačeni zrak, spremnik zraka mora biti zaštićen nepovratnim ventilom.
                           U slučaju da energiju za upravljanje inače osigurava samo poseban uređaj utvrđen u točki 1.1.4., uređaj za upravljanje pomoćnom silom mora biti opremljen napravom koja u slučaju kvara posebnog uređaja mora optičkim ili zvučnim signalom upozoriti na takav kvar ako sila pokretanja prekorači 25 daN.

                           2.2.4.1.2.

                           Ako je traktor opremljen servo uređajem za upravljanje prema definiciji u točki 1.2.1.3. te pod uvjetom da takav uređaj ima potpuno hidraulički prijenosni mehanizam, u slučaju zatajenja posebnog uređaja ili motora mora biti moguće obaviti oba pomicanja određena u točki 2.2.1.3. uporabom posebnog dodatnog uređaja. Posebni dodatni uređaj može biti spremnik stlačenog zraka ili plina. Uljna pumpa ili kompresor mogu se upotrijebiti kao poseban dodatni uređaj ako taj uređaj pogoni vrtnja traktorskih kotača s kojima je u nerastavljivoj vezi. U slučaju zatajenja posebnog uređaja, optički ili zvučni signal mora upozoriti na takav kvar.

                                       2.2.4.1.2.1.

                                       Ako je poseban uređaj pneumatski, on mora biti opremljen spremnikom stlačenog zraka zaštićenim nepovratnim ventilom. Kapacitet spremnika stlačenog zraka mora se izračunati tako da je moguće napraviti najmanje sedam potpunih okretaja (od graničnika do graničnika) prije nego što tlak u spremniku padne na polovicu njegovog radnog tlaka. Ispitivanje se mora obaviti s upravljanim kotačima podignutim iznad tla.

      (1)  SL L 122, 8.5.1976., str. 1.
   PRILOG II.
   DIO A

      Direktiva stavljena izvan snage s popisom njezinih uzastopnih izmjena

      (iz članka 6.)

               Direktiva Vijeća 75/321/EEZ
               (SL L 147, 9.6.1975., str. 24.)

               Direktiva Vijeća 82/890/EEZ
               (SL L 378, 31.12.1982., str. 45.)

               Samo upućivanja na Direktivu 75/321/EEZ u članku 1. stavku 1.

               Direktiva Komisije 88/411/EEZ
               (SL L 200, 26.7.1988., str. 30.)

               Direktiva 97/54/EZ Europskog parlamenta i Vijeća
               (SL L 277, 10.10.1997., str. 24.)

               Samo upućivanja na Direktivu 75/321/EEZ u prvoj alineji članka 1.

               Direktiva Komisije 98/39/EZ
               (SL L 170, 16.6.1998., str. 15.)

         DIO B

      Popis rokova za prenošenje u nacionalno pravo i primjenu

      (iz članka 6.)

               Direktiva

               Rok za prenošenje

               Datum primjene

               75/321/EEZ

               22. studenoga 1976.

               —

               82/890/EEZ

               22. lipnja 1984.

               —

               88/411/EEZ

               30. rujna 1988. (1)

               —

               97/54/EZ

               22. rujna 1998.

               23. rujna 1998.

               98/39/EZ

               30. travnja 1999. (2)

               —

      (1)  U skladu s člankom 2. Direktive 88/411/EEZ:

      „1.   Od 1. listopada 1988. nijedna država članica ne smije:

                  —

                  odbiti, u pogledu tipa traktora, dodjeljivanje EEZ homologacije tipa, izdavanje dokumenta navedenog u zadnjoj alineji stavka 1. članka 10. Direktive 74/150/EEZ ili dodjeljivanje nacionalne homologacije tipa, ili

                  —

                  zabraniti početak uporabe traktora,

            ako je uređaj za upravljanje tog tipa traktora u skladu s odredbama ove Direktive.
      2.   Od 1. listopada 1989. države članice:

                  —

                  više ne smiju izdavati dokument iz zadnje alineje stavka 1. članka 10. Direktive 74/150/EEZ za tip traktora čiji uređaj za upravljanje nije u skladu s odredbama ove Direktive,

                  —

                  mogu odbiti dodjeljivanje nacionalne homologacije tipa za tip traktora čiji uređaj za upravljanje nije u skladu s odredbama ove Direktive.”

      (2)  U skladu s člankom 2. Direktive 98/39/EZ:

      „1.   Od 1. svibnja 1999. nijedna država članica ne smije:

                  —

                  odbiti, u pogledu tipa traktora, dodjeljivanje EZ homologacije tipa, izdavanje dokumenta iz treće alineje stavka 1. članka 10. Direktive 74/150/EEZ ili dodjeljivanje nacionalne homologacije tipa, ili

                  —

                  zabraniti početak uporabe traktora,

            ako ti traktori ispunjavaju zahtjeve Direktive 75/321/EEZ, kako je izmijenjena ovom Direktivom.
      2.   Od 1. listopada 1999. države članice:

                  —

                  više ne smiju izdavati dokument iz treće alineje stavka 1. članka 10. Direktive 74/150/EEZ za tip traktora ako on ne ispunjava zahtjeve Direktive 75/321/EEZ, kako je izmijenjena ovom Direktivom,

                  —

                  mogu odbiti dodjeljivanje nacionalne homologacije tipa za tip traktora ako on ne ispunjava zahtjeve Direktive 75/321/EEZ, kako je izmijenjena ovom Direktivom.”

   PRILOG III.

      Korelacijska tablica

               Direktiva 75/321/EEZ

               Direktiva 98/39/EZ

               Ova Direktiva

               Članak 1.

               Članak 1.

               Članak 2.

               Članak 2.

               Članci 3. i 4.

               Članci 3. i 4.

               Članak 5. stavak 1.

               —

               Članak 5. stavak 2.

               Članak 5.

               —

               Članak 6.

               —

               Članak 7.

               Članak 6.

               Članak 8.

               Prilog

               Prilog I.

               —

               Prilog II.

               —

               Prilog III.


title: Direktiva Komisije 2004/86/EZ od 5. srpnja 2004. o izmjeni u svrhu prilagođavanja tehničkom napretku Direktive Vijeća 93/93/EEZ o masama i dimenzijama motornih vozila na dva ili tri kotača  Tekst značajan za EGP

text:
               07/Sv. 20

               HR

               Službeni list Europske unije

               102

         32004L0086

               L 236/12

               SLUŽBENI LIST EUROPSKE UNIJE

         DIREKTIVA KOMISIJE 2004/86/EZ
   od 5. srpnja 2004.
   o izmjeni u svrhu prilagođavanja tehničkom napretku Direktive Vijeća 93/93/EEZ o masama i dimenzijama motornih vozila na dva ili tri kotača
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 93/93/EEZ od 29. listopada 1993. o masama i dimenzijama motornih vozila na dva ili tri kotača (1), a posebno njezin članak 3.,
   uzimajući u obzir Direktivu 2002/24/EZ Europskog parlamenta i Vijeća od 18. ožujka 2002. o homologaciji tipa motornih vozila na dva ili tri kotača i stavljanju izvan snage Direktive Vijeća 92/61/EEZ (2), a posebno njezin članak 17.,
   budući da:

               (1)

               Direktiva 93/93/EEZ je jedna od posebnih direktiva u kontekstu postupka homologacije Zajednice u skladu s Direktivom 2002/24/EZ. Odredbe Direktive 2002/24/EZ o sustavima, komponentama i zasebnim tehničkim jedinicama vozila se stoga primjenjuju na Direktivu 93/93/EEZ.

               (2)

               Kako bi se omogućilo ispravno funkcioniranje sustava homologacije, potrebno je razjasniti i nadopuniti određene zahtjeve Direktive 93/93/EEZ.

               (3)

               S tim ciljem, potrebno je navesti da mase zamjenjivih nadgradnji vozila na četiri kotača kategorija L6e i L7e, namijenjenih za prijevoz robe, treba smatrati dijelom tereta, a ne ih uključiti u masu neopterećenog vozila.

               (4)

               Direktivu 93/93/EEZ treba stoga na odgovarajući način izmijeniti.

               (5)

               Mjere predviđene ovom Direktivom u skladu su s mišljenjem Odbora za prilagodbu tehničkom napretku osnovanog u skladu s člankom 13. Direktive Vijeća 70/156/EEZ (3),

         DONIJELA JE OVU DIREKTIVU:
   Članak 1.
   Prilog Direktivi 93/93/EEZ mijenja se u skladu s Prilogom ovoj Direktivi.
   Članak 2.
   1.   S učinkom od 1. siječnja 2005., za motorna vozila s dva ili tri kotača čije mase i dimenzije ispunjavaju zahtjeve Direktive 93/93/EEZ, kako je izmijenjena ovom Direktivom, države članice ne smiju na temelju mase i dimenzija:

               (a)

               odbiti izdati certifikat o EZ homologaciji tipa ili nacionalni certifikat o homologaciji tipa takvom vozilu; ili

               (b)

               zabraniti registraciju, prodaju ili uporabu takvog vozila.

         2.   S učinkom od 1. srpnja 2005., ako zahtjevi Direktive 93/93/EEZ, kako je izmijenjena ovom Direktivom, nisu ispunjeni za bilo koji novi tip motornog vozila na dva ili tri kotača, zbog njihovih masa ili dimenzija, države članice odbijaju izdati certifikat o homologaciji.
   Članak 3.
   1.   Države članice donose zakone i druge propise potrebne za usklađivanje s ovom Direktivom najkasnije do 31. prosinca 2004. One Komisiji odmah dostavljaju tekst odredaba i korelacijsku tablicu između tih odredaba i ove Direktive.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine toga upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 4.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 5.
   Ova je Direktiva upućena državama članicama.

      Sastavljeno u Bruxellesu 5. srpnja 2004.

            Za Komisiju

         Erkki LIIKANEN

            Član Komisije

      (1)  SL L 311, 14.12.1993., str. 76. Direktiva kako je izmijenjena Direktivom Komisije 2001/78/EZ (SL L 285, 29.10.2001., str. 1.).

      (2)  SL L 124, 9.5.2002., str. 1. Direktiva kako je zadnje izmijenjena Direktivom Komisije 2003/77/EZ (SL L 211, 21.8.2003., str. 24.).

      (3)  SL L 42, 23.2.1970., str. 1. Direktiva kako je zadnje izmijenjena Direktivom 2004/3/EZ Europskog parlamenta i Vijeća (SL L 49, 19.2.2004., str. 36.).

      PRILOG
      Točka 1.5. Priloga Direktivi 93/93/EEZ zamjenjuje se sljedećim:

         1.5.   ‚masa neopterećenog vozila’ znači masa vozila spremnog za normalnu uporabu i opremljenog kako slijedi:

                     —

                     samo dodatna oprema koja je potrebna za normalnu uporabu koja dolazi u obzir,

                     —

                     puna električna oprema, uključujući rasvjetu i uređaje za svjetlosnu signalizaciju koje pribavlja proizvođač,

                     —

                     instrumenti i uređaji propisani zakonima u skladu s kojima se mjerila masa neopterećenog vozila,

                     —

                     odgovarajuće količine tekućina potrebnih za ispravan rad svih dijelova vozila.

               1.5.1.   U slučaju vozila kategorija L6e i L7e namijenjenih prijevozu roba i izrađenih za nošenje zamjenjive nadgradnje, ukupna masa ovih nadgradnji ne uzima se u obzir za izračun mase neopterećenog vozila te se smatra dijelom tereta.
         U tom slučaju moraju biti ispunjeni dodatni uvjeti:

                     (a)

                     osnovni tip vozila (šasija s vozačkom kabinom), koje je projektirano tako da se na njega postavlja spomenuta zamjenjiva nadgradnja, mora zadovoljiti sve zahtjeve utvrđene za kategoriju L6e i L7e vozila na četiri kotača za prijevoz roba (uključujući i graničnu vrijednost od 350 kg mase neopterećenog vozila za vozila kategorije L6e i graničnu vrijednost od 550 kg mase neopterećenog vozila za vozila kategorije L7e);

                     (b)

                     nadgradnja se smatra zamjenjivom ako se može lako ukloniti sa šasije bez uporabe alata;

                     (c)

                     što se tiče nadgradnje, proizvođač vozila dužan je u priručniku vozila, čiji je model utvrđen Prilogom II. Direktivi 2002/24/EZ, navesti najveće dopuštene dimenzije, masu, ograničenja za postavljanje središta ravnoteže te priložiti nacrt s prikazom naprava za pričvršćivanje.

            Bilješka: gorivo i mješavina goriva i ulja nisu uključeni u mjerenje, ali je potrebno uključiti sastavne dijelove poput akumulatorske kiseline, hidraulične tekućine, tekućine za hlađenje i motorno ulje.”


title: Direktiva Komisije 2008/5/EZ od 30. siječnja 2008. o obveznom navođenju na oznakama određene hrane podataka različitih od onih propisanih Direktivom 2000/13/EZ Europskog parlamenta i Vijeća (kodificirana verzija)  Tekst značajan za EGP

text:
               15/Sv. 22

               HR

               Službeni list Europske unije

               159

         32008L0005

               L 027/12

               SLUŽBENI LIST EUROPSKE UNIJE

         DIREKTIVA KOMISIJE 2008/5/EZ
   od 30. siječnja 2008.
   o obveznom navođenju na oznakama određene hrane podataka različitih od onih propisanih Direktivom 2000/13/EZ Europskog parlamenta i Vijeća
   (kodificirana verzija)
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanje Europske zajednice,
   uzimajući u obzir Direktivu 2000/13/EZ Europskog parlamenta i Vijeća od 20. ožujka 2000. o usklađivanju zakonodavstava država članica o označivanju, prezentiranju i oglašavanju hrane (1), a posebno njezin članak 4. stavak 2.,
   uzimajući u obzir Direktivu 94/35/EZ Europskog parlamenta i Vijeća od 30. lipnja 1994. o sladilima za upotrebu u hrani (2), a posebno njezin članak 6.,
   budući da:

               (1)

               Direktiva Komisije 94/54/EZ od 18. studenoga 1994. o obveznom navođenju na oznakama određene hrane podataka različitih od onih propisanih Direktivom Vijeća 79/112/EEZ (3) već nekoliko je puta bitno izmijenjena (4). Radi jasnoće i racionalnosti, navedenu je Direktivu potrebno kodificirati.

               (2)

               Kako bi se osiguralo da potrošači dobivaju odgovarajuće informacije, trebalo bi za određenu hranu propisati obvezno navođenje podataka različitih od onih propisanih člankom 3. Direktive 2000/13/EZ.

               (3)

               Inertni plinovi koji se rabe prilikom pakiranja određene hrane ne bi se trebali smatrati sastojcima u smislu članka 6. stavka 1. Direktive 2000/13/EZ, te stoga ne bi trebali biti uvršteni u popis sastojaka na deklaraciji.

               (4)

               Međutim, potrošači bi trebali biti obaviješteni o uporabi takvih plinova u onoj mjeri u kojoj im takva informacija omogućava da razumiju zbog čega hrana koju su kupili ima dulji rok valjanosti od ostalih sličnih proizvoda zapakiranih na drukčiji način.

               (5)

               U svrhu osiguranja prikladnih informacija za potrošača, oznake hrane koja sadrži sladila bi trebale sadržavati u tu svrhu potrebne podatke.

               (6)

               Štoviše, oznake hrane koja sadrži određene kategorije sladila bi također trebale sadržavati oznake upozorenja.

               (7)

               Nadalje, potrebno je osigurati oznake kojima se potrošačima osigurava jasna informacija o prisutnosti glicirizinske kiseline ili njezine amonijeve soli u slatkišima i pićima. U slučaju visokog udjela glicirizinske kiseline ili njezine amonijeve soli u navedenim proizvodima, potrošači, a posebno oni koji pate od hipertenzije, bi također trebali biti informirani o potrebnom izbjegavanju njihovog prekomjernog uzimanja. Kako bi se zajamčilo da su potrošači navedenu informaciju shvatili na pravilan način, trebalo bi koristiti dobro poznati izraz „slatki korijen”.

               (8)

               Mjere navedene u ovoj Direktivi su u skladu s mišljenjem Stalnog odbora za prehrambeni lanac i zdravlje životinja.

               (9)

               Ova Direktiva ne bi trebala dovoditi u pitanje obveze država članica u vezi s vremenskim ograničenjima za prijenos u nacionalno zakonodavstvo Direktiva navedenih u Prilogu II., dijelu B,

         DONIJELA JE OVU DIREKTIVU:
   Članak 1.
   Ne dovodeći u pitanje odredbe članka 3. Direktive 2000/13/EZ, označivanje hrane navedene u Prilogu I. ovoj Direktivi uključuje dodatne podatke, kako je navedeno u tom Prilogu.
   Članak 2.
   Direktiva 94/54/EZ, kako je izmijenjena direktivama navedenima u Prilogu II., dijelu A, stavlja se izvan snage, ne dovodeći u pitanje obveze država članica u vezi s rokovima za prijenos u nacionalno zakonodavstvo direktiva utvrđenih u Prilogu II., dijelu B.
   Upućivanja na Direktivu stavljenu izvan snage smatraju se upućivanjima na ovu Direktivu te se čitaju u skladu s korelacijskom tablicom u Prilogu III.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 30. siječnja 2008.

            Za Komisiju

            Predsjednik

         José Manuel BARROSO

      (1)  SL L 109, 6.5.2000., str. 29. Direktiva kako je zadnje izmijenjena Direktivom Komisije 2007/68/EZ (SL L 310, 28.11.2007., str. 11.).

      (2)  SL L 237, 10.9.1994., str. 3. Direktiva kako je zadnje izmijenjena Direktivom 2006/52/EZ (SL L 204, 26.7.2006., str. 10.).

      (3)  SL L 300, 23.11.1994., str. 14. Direktiva kako je zadnje izmijenjena Direktivom 2004/77/EZ (SL L 162, 30.4.2004., str. 76.).

      (4)  Vidjeti Prilog II., Dio A.
   PRILOG I.

      Popis hrane čije deklaracije moraju sadržavati jedan ili više dodatnih podataka

               Vrsta ili kategorija hrane

               Podaci

               Hrana čiji je rok valjanosti produljen uporabom inertnih plinova, odobrenih sukladno Direktivi Vijeća 89/107/EEZ (1)

               „Pakirano u zaštićenoj atmosferi”

               Hrana koja sadrži sladilo ili sladila, kako je odobreno u Direktivi 94/35/EZ

               „sa sladilom(ima)”
               Ovaj je podatak potrebno upisati kraj naziva pod kojim se proizvod prodaje, kako je propisano člankom 5. Direktive 2000/13/EZ

               Hrana koja sadrži dodani šećer ili šećere i sladilo ili sladila, kako je odobreno Direktivom 94/35/EZ

               „sa šećerom(ima) i sladilom(ima)”
               Ovaj je podatak potrebno navesti kraj naziva pod kojim se proizvod prodaje, kako je propisano člankom 5. Direktive 2000/13/EZ

               Hrana koja sadrži aspartam

               „sadrži izvor fenilalanina”

               Hrana koja sadrži više od 10 % dodanih poliola

               „prekomjerno konzumiranje može imati laksativni učinak”

               Slastice ili pića koja sadrže glicirizinsku kiselinu ili njezine amonijeve soli bilo zbog dodatka tih tvari, bilo zbog dodatke biljke slatkog korijena Glycyrrhiza glabra, u koncentraciji od 100 mg/kg ili 10 mg/l ili više.

               Izraz „sadrži slatki korijen” dodaje se odmah nakon popisa sastojaka, osim ako izraz „slatki korijen” nije već uključen u popis sastojaka ili se nalazi u nazivu pod kojim se proizvod prodaje. Ako popis sastojaka ne postoji, ovaj se podatak nalazi blizu naziva pod kojim se proizvod prodaje.

               Slastice koje sadrže glicirizinsku kiselinu ili njezine amonijeve soli bilo zbog dodatka tih tvari, bilo zbog dodatka biljke slatkog korijena Glycyrrhiza glabra, u koncentraciji od 4 g/kg ili više.

               Sljedeću je poruku potrebno dodati nakon popisa sastojaka: „sadrži slatki korijen – osobe koje boluju od hipertenzije trebale bi izbjegavati prekomjernu konzumaciju”. Ako popis sastojaka ne postoji, ovaj se podatak nalazi blizu naziva pod kojim se proizvod prodaje.

               Pića koja sadrže glicirizinsku kiselinu ili njezine amonijeve soli bilo zbog dodatka tih tvari, bilo zbog dodatka biljke slatkog korijena Glycyrrhiza glabra, u koncentracijama od 50 mg/l ili više, ili 300 mg/l ili više u slučaju pića koja sadrže više od 1,2 % po volumenu alkohola (2).

               Sljedeću je poruku potrebno dodati nakon popisa sastojaka: „sadrži slatki korijen – osobe koje boluju od hipertenzije trebale bi izbjegavati prekomjernu konzumaciju”. Ako popis sastojaka ne postoji, ovaj se podatak nalazi blizu naziva pod kojim se proizvod prodaje.

      (1)  SL L 40, 11.2.1989., str. 27.

      (2)  Razina se primjenjuje na proizvode kako su predloženi spremni za konzumaciju ili kao rekonstituirani sukladno uputama proizvođača.
   PRILOG II.
   DIO A

      Direktiva stavljena izvan snage s popisom njezinih naknadnih izmjena

   (navedeno u članku 2.)

               Direktiva Komisije 94/54/EZ

               (SL L 300, 23.11.1994., str. 14.)

               Direktiva Vijeća 96/21/EZ

               (SL L 88, 5.4.1996., str. 5.)

               Direktiva Komisije 2004/77/EZ

               (SL L 162, 30.4.2004., str. 76.)

         DIO B

      Popis rokova za prijenos u nacionalno zakonodavstvo

   (navedeno u članku 2.)

               Direktiva

               Rok za prijenos

               94/54/EZ

               30. lipnja 1995. (1)

               96/21/EZ

               30. lipnja 1996. (2)

               2004/77/EZ

               20. svibnja 2005. (3)

      (1)  U skladu s prvim stavkom članka 2. Direktive 94/54/EZ:

      „Države članice izmjenjuju, prema potrebi, svoje zakone i druge propise do 30. lipnja 1995. tako da:

                  —

                  dopuste trgovinu proizvodima koji su u skladu s ovom Direktivom najkasnije do 1. srpnja 1995.,

                  —

                  zabrane trgovinu proizvodima koji nisu u skladu s ovom Direktivom, stupajući na snagu 1. siječnja 1997.; međutim, trgovina proizvodima stavljenima na tržište ili deklariranima prije tog datuma, a koji nisu u skladu s ovom Direktivom, se može nastaviti do isteka zaliha.”

      (2)  U skladu s prvim stavkom članka 2. Direktive 96/21/EZ:

      „Države članice izmjenjuju, prema potrebi, svoje zakone i druge propise do 1. srpnja 1996. tako da:

                  —

                  dopuste trgovinu proizvodima koji su u skladu s ovom Direktivom najkasnije do 1. srpnja 1996.,

                  —

                  od 1. srpnja 1996. zabrane trgovinu proizvodima koji nisu u skladu s ovom Direktivom. Međutim, trgovina proizvodima stavljenima na tržište ili označenima prije tog datuma, a koji nisu u skladu s ovom Direktivom, se može nastaviti do isteka zaliha.”

      (3)  U skladu s člankom 2. Direktive 2004/77/EZ:

      „1.   Države članice dopuštaju trgovinu proizvodima koji su u skladu s ovom Direktivom, najkasnije od 20. svibnja 2005.
      2.   Države članice zabranjuju trgovinu proizvodima koji nisu u skladu s ovom Direktivom, najkasnije od 20. svibnja 2006.
      Međutim, proizvodi koji nisu u skladu s ovom Direktivom, a koji su označeni prije 20. svibnja 2006. se odobravaju do isteka zaliha.”

   PRILOG III.

      Korelacijska tablica

               Direktiva 94/54/EZ

               Ova Direktiva

               Članak 1.

               Članak 1.

               Članak 2.

               —

               —

               Članak 2.

               Članak 3.

               Članak 3.

               —

               Članak 4.

               Prilog

               Prilog I.

               —

               Prilog II.

               —

               Prilog III.


title: Direktiva Komisije 2004/73/EZ od 29. travnja 2004. o dvadeset devetoj prilagodbi tehničkom napretku Direktive Vijeća 67/548/EEZ o usklađivanju zakona i drugih propisa u odnosu na razvrstavanje, pakiranje i označivanje opasnih tvari  Tekst značajan za EGP

text:
               13/Sv. 018

               HR

               Službeni list Europske unije

               64

         32004L0073

               L 152/1

               SLUŽBENI LIST EUROPSKE UNIJE

               29.04.2004.

      DIREKTIVA KOMISIJE 2004/73/EZ
   od 29. travnja 2004.
   o dvadeset devetoj prilagodbi tehničkom napretku Direktive Vijeća 67/548/EEZ o usklađivanju zakona i drugih propisa u odnosu na razvrstavanje, pakiranje i označivanje opasnih tvari
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Sporazum o osnivanju Europske zajednice,
   uzimajući u obzir Direktivu Vijeća 67/548/EEZ od 27. lipnja 1967. o usklađivanju zakona i ostalih propisa u odnosu na razvrstavanje, pakiranje i označivanje opasnih tvari (1), a posebno njezin članak 28.,
   budući da:

               (1)

               Prilog I. Direktivi 67/548/EEZ sadržava popis opasnih tvari, zajedno s pojedinostima o razvrstavanju i označivanju za svaku tvar. Taj se popis mora ažurirati kako bi uključio prijavljene nove tvari i dodatne postojeće tvari te kako bi se postojeće stavke prilagodile tehničkom napretku kao što je određivanje ekoloških graničnih koncentracija za određene tvari. Prema tome, potrebno je izbrisati stavke za određene tvari te razdvojiti neke stavke jer se razvrstavanje više ne odnosi na sve tvari u tim stavkama. Označivanje tvari koje sadržavaju 1,3-butadiena mora se promijeniti, kako bi bilo jasno da se ta tvar prema ovoj Direktivi razvrstava kao mutagena.

               (2)

               Prilog V. Direktivi 67/548/EEZ utvrđuje metode za određivanje fizikalno-kemijskih svojstva, toksičnosti i ekotoksičnosti tvari i pripravaka. Taj se Prilog treba izmijeniti kako bi se broj životinja koje se koriste u eksperimentalne svrhe smanjio na minimum, u skladu sa Direktivom Vijeća 86/609/EEZ od 24. studenoga 1986. o usklađivanju zakona i ostalih propisa država članica u odnosu na zaštitu životinja koje se koriste u pokusne i druge znanstvene svrhe (2). Metode za subkroničnu oralnu toksičnost u poglavljima B.1, B.4, B.5, B.31 i B.35 potrebno je u skladu s tim promijeniti. Povrh toga, potrebno je Prilogu V. dodati poglavlje B.42 kako bi pročišćena metoda za subkroničnu oralnu toksičnost bila dostupna. Konačno, potrebno je dodati poglavlje A.21 o fizikalno-kemijskim svojstvima, poglavlje B.43 o subkroničnoj oralnoj toksičnosti i poglavlja od C.21 do C.24 o eko-toksičnosti kako bi se omogućilo određivanje svojstava koja još nisu dovoljno obuhvaćena metodama iz Priloga V.

               (3)

               Mjere koje predviđa ova Direktiva u skladu su s mišljenjem Odbora za prilagodbu tehničkom napretku direktiva radi uklanjanja tehničkih prepreka trgovini opasnim tvarima i pripravcima,

         DONIJELA JE OVU DIREKTIVU:
   Članak 1.
   Direktiva 67/548/EEZ mijenja se kako slijedi:

               1.

               Prilog I. mijenja se kako slijedi:

                           (a)

                           napomena K u predgovoru zamjenjuje se tekstom navedenim u Prilogu 1A;

                           (b)

                           stavke koje odgovaraju stavkama navedenim u Prilogu 1B ovoj Direktivi zamjenjuju se tekstom navedenim u tom Prilogu;

                           (c)

                           stavke navedene u Prilogu 1C ovoj Direktivi unose se u skladu s redoslijedom stavki navedenim u Prilogu I. Direktivi 67/548/EEZ;

                           (d)

                           stavke s indeksnim brojevima 604-050-00-X, 607-050-00-8, 607-171-00-6 i 613-130-00-3 brišu se;

                           (e)

                           stavka s indeksnim brojem 048-002-00-0 zamjenjuje se stavkama s indeksnim brojevima 048-002-00-0 i 048-011-00-X navedenim u Prilogu 1D ovoj Direktivi;

                           (f)

                           stavka s indeksnim brojem 609-006-00-3 zamjenjuje se stavkama s indeksnim brojevima 609-006-00-3 i 609-065-00-5 navedenim u Prilogu 1D ovoj Direktivi;.

                           (g)

                           stavka s indeksnim brojem 612-039-00-6 zamjenjuje se stavkama s indeksnim brojevima 612-039-00-6 i 612-207-00-9 kako je navedeno u Prilogu 1D.

               2.

               Prilog V. mijenja se kako slijedi:

                           (a)

                           tekst naveden u Prilogu 2A ovoj Direktivi dodaje se kao Poglavlje A.21;

                           (b)

                           poglavlje B.1 a zamjenjuje se tekstom navedenim u Prilogu 2B ovoj Direktivi;

                           (c)

                           poglavlje B.1 b zamjenjuje se tekstom navedenim u Prilogu 2C ovoj Direktivi;

                           (d)

                           poglavlje B.4 zamjenjuje se tekstom navedenim u Prilogu 2D ovoj Direktivi;

                           (e)

                           poglavlje B.5 zamjenjuje se tekstom navedenim u Prilogu 2E ovoj Direktivi;

                           (f)

                           poglavlje B.31 zamjenjuje se tekstom navedenim u Prilogu 2F ovoj Direktivi;

                           (g)

                           poglavlje B.35 zamjenjuje se tekstom navedenim u Prilogu 2G ovoj Direktivi;

                           (h)

                           tekst naveden u Prilogu 2H ovoj Direktivi dodaje se kao poglavlje B.42 i B.43;

                           (i)

                           tekst naveden u Prilogu 2I ovoj Direktivi dodaje se kao poglavlje od C.21 do C.24.

         Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 31. listopada 2005. One Komisiji odmah dostavljaju tekst tih odredbi i korelacijsku tablicu između tih odredbi i ove Direktive. Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju glavne odredbe nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 29. travnja 2004.

            Za Komisiju

         Margot WALLSTRÖM

            Članica Komisije

      (1)  SL 196, 16.8.1967., str. 1. Direktiva kako je zadnje izmijenjena Uredbom (EZ) br. 807/2003 (SL L 122, 16.5.2003., str. 36.).

      (2)  SL L 358, 18.12.1986., str. 1. Direktiva kako je zadnje izmijenjena Direktivom 2003/65/EZ Europskog parlamenta i Vijeća (SL L 230, 16.9.2003., str. 32.).
   PRILOZI 1A, 1B, 1C, 1D
   Vidjeti Uredbu (EU) br. 1272/2008 Europskog parlamenta i Vijeća (SL L 353, 31.12.2008., str. 1.) i Direktivu Komisije 2009/2/EZ (SL L 11, 16.1.2009., str. 6.)
   PRILOZI 2A, 2B, 2C, 2D, 2E, 2F, 2G, 2H, 2I
   Vidjeti Uredbu Vijeća (EZ) br. 440/2008 (SL L 142, 31.5.2008., str. 1) i Uredbu Komisije (EU) br. 1152/2010 (SL L 324, 9.12.2010., str. 13.).


title: 68/193/EEZ: Direktiva Vijeća od 9. travnja 1968. o stavljanju na tržište materijala za vegetativno umnažanje vinove loze

text:
               03/Sv. 70

               HR

               Službeni list Europske unije

               3

         31968L0193

               L 093/15

               SLUŽBENI LIST EUROPSKE UNIJE

         DIREKTIVA VIJEĆA
   od 9. travnja 1968.
   o stavljanju na tržište materijala za vegetativno umnažanje vinove loze
   (68/193/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 43.,
   uzimajući u obzir prijedlog Komisije,
   uzimajući u obzir mišljenje Skupštine (1),
   nakon savjetovanja s Gospodarskim i socijalnim odborom,
   budući da proizvodnja vina i stolnoga grožđa zauzima važno mjesto u poljoprivredi Europske ekonomske zajednice;
   budući da zadovoljavajući rezultati uzgoja vinove loze uvelike ovise o uporabi prikladnog reprodukcijskog sadnog materijala; budući da su neke države članice dosad na neko vrijeme ograničile stavljanje na tržište poljoprivrednog reprodukcijskog sadnog materijala vinove loze na visokokvalitetnu rozgvu i mladice; budući da su te države imale priliku uočiti prednosti sistematske selekcije biljaka koja se provodi već nekoliko desetljeća, čija je posljedica razvoj postojanih i ujednačenih sorata vinove loze koje zbog svojih karakteristika predstavljaju vrijedan izvor u navedene svrhe;
   budući da se veća produktivnost postiže u uzgoju vinove loze u Zajednici ako se primjenjuju najstroži mogući ujednačeni propisi glede izbora sorata koje je dopušteno stavljati na tržište u državama članicama;
   budući da je opravdano ograničiti stavljanje na tržište određene sorte samo ako je uzgajivač vinove loze siguran da će mu biti omogućena nabava reprodukcijskog sadnog materijala tih sorata;
   budući da određene države članice u tu svrhu primjenjuju certifikacijske sheme predviđene službenom kontrolom kako bi osigurale sortnu autentičnost i čistoću, zdravstveni status, posebno što se tiče virusnih bolesti; budući da te sheme predstavljaju jedan od temelja za ujednačenu certifikacijsku shemu u Zajednici;
   budući da bi se program trebao primjenjivati na stavljanje na tržište kako u ostalim državama članicama, tako i na domaćem tržištu reprodukcijskog sadnog materijala proizvedenog u Zajednici;
   budući da bi se, kao opće pravilo, reprodukcijski sadni materijal namijenjen proizvodnji grožđa ili proizvodnji reprodukcijskog sadnog materijala smio stavljati na tržište samo ako je službeno ispitan i certificiran, u skladu s propisima za certificiranje, kao osnovni materijal ili certificirani materijal; budući da se izbor stručnih termina „osnovni materijal” i „certificirani materijal” temelji na već postojećoj međunarodnoj terminologiji i na programima Zajednice za druge rodove i vrste bilja;
   budući da je poželjno ograničiti stavljanje na tržište na certificirani reprodukcijski sadni materijal vinove loze koji je dobiven kloniranjem; budući da je to trenutačno nemoguće postići jer zahtjevi Zajednice ne mogu u cijelosti biti zadovoljeni tim materijalom; budući da, stoga, stavljanje na tržište provjerenog standardnog materijala koji također mora posjedovati sortnu autentičnost i čistoću, ali što ne daje uvijek jednako jamstvo kao sadni materijal dobiven klonskom selekcijom, treba biti dopušteno privremeno; budući da se ova kategorija treba postupno ukloniti;
   budući da se, ako se vinova loza ne razmnožava ili se reprodukcijski sadni materijal ne stavlja na tržište u državi članici, čini opravdanim osloboditi državu od obveze da provede certificiranje ili provjeru standardnog materijala, ali da to ne utječe na njenu obvezu da ograniči stavljanje na tržište certificiranog materijala ili standardnog materijala;
   budući da reprodukcijski sadni materijal koji nije na tržištu, s obzirom na njegovu manju gospodarsku važnost, ne bi trebao podlijegati pravilima Zajednice; budući da države članice moraju zadržati pravo da takav materijal podvrgnu posebnim odredbama;
   budući da se pravila Zajednice ne bi trebala primjenjivati na reprodukcijski sadni materijal namijenjen izvozu u treće zemlje;
   budući da Vijeće mora najkasnije do 31. prosinca 1969. usvojiti propise Zajednice za reprodukcijski sadni materijal proizveden u trećim zemljama, a koji se stavlja na tržište u Zajednici;
   budući da, kako bi se poboljšala genetska struktura reprodukcijskog sadnog materijala u Zajednici, kao i njegova vanjska kakvoća moraju se utvrditi određeni uvjeti u pogledu tehničke čistoće, kakvoće i razvrstavanja;
   budući da se, u svrhu osiguravanja autentičnosti reprodukcijskog sadnog materijala, trebaju utvrditi pravila Zajednice u pogledu odvajanja partije, pakiranja, plombiranja i označavanja; budući da u tu svrhu oznake trebaju sadržavati podatke potrebne za službenu kontrolu i one potrebne uzgajivaču vinove loze i jasno bi trebale dati do znanja prirodu certifikata Zajednice;
   budući da država članica mora donijeti odredbe za prikladne programe kontrole kako bi osigurala da se zahtjevi u pogledu kvalitete reprodukcijskog sadnog materijala i odredbe koje osiguravaju njegovu autentičnost zadovoljavaju tijekom stavljanja na tržište;
   budući da reprodukcijski sadni materijal koji ispunjava ove zahtjeve ne bi smio biti podložan ograničenjima stavljanja na tržište, osim onih navedenih u propisima Zajednice, ne dovodeći u pitanje članak 36. Ugovora;
   budući da, dok se ne utvrdi zajednički katalog sorata, dopuštena ograničavanja trebaju obuhvatiti pravo države članice da ograniči stavljanje na tržište reprodukcijskog sadnog materijala na one sorte koje su važne za uzgoj i iskorištavanje na njezinom državnom području; budući da nije prikladno u ovom trenutku odlučivati mogu li i pod kojim uvjetima države članice zabraniti, u cijelosti ili djelomično, uzgoj određenih sorata vinove loze na svom državnom području;
   budući da se, pod određenim uvjetima, reprodukcijski sadni materijal proizveden u drugim državama članicama od osnovnog materijala certificiranog u nekoj državi članici smatra jednakim sadnom materijalu proizvedenom u toj državi članici;
   budući da se, tijekom razdoblja u kojima postoje teškoće u nabavi certificiranog materijala različitih kategorija, ili standardnog materijala, može privremeno dopustiti stavljanje na tržište reprodukcijskog sadnog materijala koji zadovoljava manje stroge zahtjeve;
   budući da bi se ispitivanja koja provodi Zajednica trebala provoditi u državi članici kako bi se ocijenila kakvoća različitih kategorija reprodukcijskog sadnog materijala, uskladile tehničke metode certificiranja i provjere standardnog materijala koji se koristi u raznim državama članicama i omogućila buduća usporedba materijala certificiranog ili ispitanog u Zajednici i onog koji dolazi iz trećih zemalja;
   budući da bi se Komisiji trebao povjeriti zadatak usvajanja određenih mjera za primjenu ove Direktive; budući da bi se trebao ustanoviti postupak za uspostavljanje bliske suradnje između država članica i Komisije u okviru Stalnog Odbora za sjeme i reprodukcijski sadni materijal u poljoprivredi, hortikulturi i šumarstvu kako bi se olakšalo provođenje predloženih mjera,
   DONIJELO JE OVU DIREKTIVU:
   Članak 1.
   Ova se Direktiva primjenjuje na vegetativni reprodukcijski sadni materijal vinove loze (dalje u tekstu: „reprodukcijski sadni materijal”) koji je proizveden i koji se stavlja na tržište unutar Zajednice.
   Članak 2.
   1.   Za potrebe ove Direktive primjenjuju se sljedeće definicije:

               A.

                  Vinova loza: biljka roda Vitis (L.) namijenjena proizvodnji grožđa ili kao reprodukcijski sadni materijal takvih biljaka.

               B.

                  Reprodukcijski sadni materijal:

                           i.

                              sadnice loze:

                                                   (a)

                                                   lozni korjenjaci:

                                       dijelovi necijepljene ukorijenjene rozgve ili zeljaste mladice namijenjeni za sadnju kao necijepljene ili kao podloge;

                                                   (b)

                                                   lozni cjepovi:

                                       dijelovi rozgve ili zeljaste mladice spojeni cijepljenjem na podlogu čiji je podzemni dio ukorijenjen;

                           ii.

                              dijelovi mladih biljaka vinove loze:

                                                   (a)

                                                   rozgve:

                                       jednogodišnje odrvenjene mladice;

                                                   (b)

                                                   reznice podloga za cijepljenje:

                                       dijelovi rozgve ili zeljaste mladice namijenjene tvorbi nadzemnih dijelova kod proizvodnje loznih cijepova;

                                                   (c)

                                                   reznice plemki:

                                       dijelovi rozgve ili zeljaste mladice namijenjene tvorbi nadzemnih dijelova kod proizvodnje loznih cijepova ili kod in situ cijepljenja biljaka;

                                                   (d)

                                                   reznice za korjenjake:

                                       dijelovi rozgve ili zeljaste mladice namijenjene proizvodnji loznih korjenjaka.

               C.

                  Matičnjaci: rasadnici namijenjeni proizvodnji reznica podloga, reznica za korjenjake ili reznica plemke.

               D.

                  Prporišta: rasadnici za kultivaciju loznih korijenjaka i ukorijenjenih loznih cijepova.

               E.

                  Osnovni materijal: reprodukcijski sadni materijal

                           (a)

                           koji se proizvodi na odgovornost uzgajivača u skladu s odobrenom praksom za očuvanje sorata;

                           (b)

                           koji je namijenjen proizvodnji reprodukcijskog sadnog materijala;

                           (c)

                           koji ispunjava uvjete utvrđene u prilozima I. i II. za osnovni materijal; i

                           (d)

                           koji nakon službenog ispitivanja ispunjava gore navedene uvjete.

               F.

                  Certificirani materijal: reprodukcijski sadni materijal

                           (a)

                           koji je dobiven izravno iz osnovnog materijala sorata ili, na zahtjev uzgajivača, iz reprodukcijskog materijala iz ranije faze umnožavanja nego osnovni materijal koji nakon službenog ispitivanja ispunjava uvjete utvrđene u prilozima I. i II. za osnovni materijal;

                           (b)

                           koji je namijenjen

                                       —

                                       proizvodnji sadnica ili cijepova za potrebe proizvodnje grožđa, ili

                                       —

                                       proizvodnji grožđa;

                           (c)

                           koji ispunjava uvjete utvrđene u prilozima I. i II. za certificirani materijal; i

                           (d)

                           koji nakon službenog pregleda ispunjava gore navedene uvjete.

               G.

                  Standardni materijal: reprodukcijski sadni materijal

                           (a)

                           koji je sortno autentičan i ima sortnu čistoću;

                           (b)

                           koji je namijenjen

                                       —

                                       proizvodnji sadnica ili reznica za proizvodnju grožđa;

                           (c)

                           koji ispunjava uvjete utvrđene u prilozima I. i II. za standardni materijal; i

                           (d)

                           koji nakon službenog ispitivanja ispunjava gore navedene uvjete.

               H.

                  Službene mjere: mjere poduzete

                           (a)

                           od strane državnih tijela; ili

                           (b)

                           od strane pravne osobe, bez obzira podliježe li javnom ili privatnom pravu, i koja djeluje pod odgovornošću države; ili

                           (c)

                           u slučaju pomoćnih aktivnosti koje podliježu državnoj kontroli, od strane fizičke osobe propisno ovlaštene za to,
                           pod uvjetom da osobe spomenute pod točkama (b) i (c) ne steknu privatan dobitak od takvih mjera.

         2.   Države članice mogu

               (a)

               pod uvjetom da nema službenog certificiranja reprodukcijskog materijala ili provjere standardnog materijala ako se takav materijal inače ne umnaža ili ne stavlja na tržište na njihovom državnom području;

               (b)

               kao prijelazne mjere, nakon stupanja na snagu zakona i ostalih propisa potrebnih za usklađivanje s ovom Direktivom, omogućiti da je reprodukcijski sadni materijal koji se koristi za uspostavljanje matičnjaka ili prporišta jednak reprodukcijskom materijalu certificiranom ili ispitanom u skladu s odredbama ove Direktive ako, prije no što se upotrijebi, daje isto osiguranje kao reprodukcijski sadni materijal koji je certificiran ili provjeren u skladu s odredbama ove Direktive.

         Članak 3.
   1.   Države članice predviđaju da se reprodukcijski sadni materijal vinove loze ne smije stavljati na tržište:

               —

               ako nije službeno certificiran kao „osnovni materijal” ili „certificirani materijal”, ili službeno provjeren standardni materijal, i

               —

               ako ne ispunjava uvjete utvrđene u Prilogu II.

         2.   Države članice mogu predvidjeti odstupanja od odredaba iz stavka 1.:

               (a)

               za reprodukcijski sadni materijal koji je u ranijoj fazi umnažanja nego što je podloga;

               (b)

               za ispitivanje u znanstvene svrhe;

               (c)

               za selekcijski rad.

         3.   Države članice mogu predvidjeti odstupanja u pogledu najmanje duljine reznica podloge za cijepljenje iz Priloga II. dijela III stavka 1. točke B podtočke (a).
   4.   Komisija, djelujući u skladu s postupkom utvrđenim u članku 17. može:

               (a)

               ovlastiti države članice da, odstupajući od odredaba Priloga II. dijela II. stavka 1., kao certificirani materijal označe ukorijenjene lozne cijepove koji se sastoje od certificiranog materijala cijepljenog na standardni materijal; takva se ovlaštenja odobravaju samo za prijelazni period i samo dok dotična država članica ne nabavi dovoljno osnovnog materijala i certificiranog materijala za novu sadnju;

               (b)

               predvidjeti da se nakon određenih rokova sadni materijal određenih sorata vinove loze ne može stavljati na tržište ako nije službeno certificiran kao „osnovni materijal” ili „certificirani materijal”.

         Članak 4.
   Države članice mogu, u pogledu uvjeta utvrđenih u prilozima I. i II., uvesti dodatne ili strože uvjete za certifikaciju reprodukcijskog sadnog materijala ili ispitivanja standardnog materijala proizvedenog na njihovom državnom području.
   Članak 5.
   1.   Svaka država članica utvrđuje popis sorata vinove loze koje su službeno certificirane za certificiranje i provjeru kao standardni materijal na njezinom državnom području. Popis sadržava glavne morfološke i fiziološke karakteristike prema kojima se sorte razlikuju jedna od druge.
   2.   Sorta se odobrava za certificiranje ili provjeru samo ako je službenim ili službeno kontroliranim pregledom, naročito analize rasta, potvrđeno da je sorta dovoljno ujednačena i stabilna.
   Ako je poznato da se neka sorta stavlja na tržište u nekoj drugoj zemlji pod drugim nazivom, taj se naziv također navodi u popisu.
   3.   Prihvaćene se sorte službeno provjeravaju u pravilnim vremenskim razmacima. Ako bilo koji od uvjeta za prihvaćanje za certificiranje više nije zadovoljen, prihvaćanje se opoziva i sorta se briše s popisa.
   4.   Ovi se popisi i njihove izmjene odmah šalju Komisiji, koja ih prosljeđuje ostalim državama članicama.
   Članak 6.
   Države članice zahtijevaju službeno odobrene uzorke dobivene u skladu s odgovarajućim metodama za provjeravanje sorata.
   Članak 7.
   Države članice zahtijevaju da se, za vrijeme rasta i tijekom presađivanja, ili odvajanja od matične loze, pakiranja, skladištenja i prijevoza, reprodukcijski sadni materijal drži u odvojenim serijama i da se naznači sorta, a da se, u slučaju osnovnog materijala i certificiranog materijala, po mogućnosti navede i oznaka klona.
   Članak 8.
   1.   Države članice zahtijevaju da se reprodukcijski sadni materijal stavlja na tržište samo u dovoljno ujednačenim serijama, i to u plombiranim pakiranjima ili snopovima koji sadrže, kako je predviđeno u člancima 9. i 10., uređaj za plombiranje i oznake. Pakiranja moraju biti u skladu s odredbama iz Priloga III.
   2.   Države članice mogu, radi stavljanja na tržište malih količina krajnjem korisniku, kao i za stavljanje na tržište vinove loze zasađene u posudama, košarama ili sanducima, predvidjeti odstupanja od odredaba iz stavka 1. u pogledu pakiranja, plombiranja i označivanja.
   Članak 9.
   Države članice zahtijevaju da paketi i snopovi reprodukcijskog sadnog materijala budu službeno plombirani na način da se prilikom otvaranja spremnika ili snopa plomba ošteti i ne može se ponovno staviti.
   Članak 10.
   1.   Države članice zahtijevaju da osoba odgovorna za plombiranje na vanjskoj strani pakiranja ili snopova reprodukcijskog sadnog materijala pričvrsti oznaku na jednom od službenih jezika Zajednice u skladu sa specifikacijama iz Priloga IV.; oznaka se pričvršćuje plombom. Boja oznake koja označava osnovni materijal jest bijela, za certificirani materijal plava, a za standardni materijal tamnožuta.
   2.   Države članice mogu predvidjeti da se uz svaku seriju priloži i dokument koji sadrži iste podatke kao i oznaka.
   Članak 11.
   Države članice osiguravaju očuvanje autentičnosti reprodukcijskog sadnog materijala od trenutka kada se on vadi iz tla ili odvaja od matične biljke pa sve do dostave krajnjem korisniku, i to sustavom službenih kontrola koje države članice utvrđuju ili odobravaju. Moraju omogućiti službenu kontrolu reprodukcijskog sadnog materijala tijekom stavljanja na tržište i tako da provjeravaju uzorke, u pogledu udovoljavanja zahtjevima iz ove Direktive.
   Članak 12.
   1.   Države članice osiguravaju da osnovni materijal i certificirani materijal koji su službeno certificirani i čiji su spremnici označeni u skladu s odredbama ove Direktive i standardni materijal čiji su spremnici plombirani i označeni u skladu s odredbama ove Direktive, ne podliježu ograničavanju stavljanja na tržište u pogledu njihovih karakteristika, pregleda, označavanja i plombiranja, osim onih utvrđenih u ovoj Direktivi.
   2.   Države članice mogu:

               (a)

               u slučaju kada Komisija nije poduzela mjere na temelju članka 3., stavka 4., točke (b) i one nisu stupile na snagu, odrediti da se nakon utvrđenih datuma reprodukcijski sadni materijal određenih sorata vinove loze ne može stavljati na tržište ako nije službeno certificiran kao „osnovni materijal” ili „certificirani materijal”;

               (b)

               dok se ne uvede zajednički katalog sorata, ograničiti stavljanje na tržište reprodukcijskog sadnog materijala na one sorte koje se nalaze na nacionalnom popisu temeljenom na uzgoju i iskorištavanju na njihovom državnom području; uvjeti za uvrštenje na taj popis su isti za sorte koje dolaze iz drugih država članica, kao i za domaće sorte.

         Članak 13.
   Države članice predviđaju da se reprodukcijski sadni materijal dobiven izravno od osnovnog materijala certificiranog u jednoj od država članica i uzgojen u drugoj državi članici može odobriti u državi koja je proizvela osnovni materijal ako je reprodukcijski sadni materijal podvrgnut ispitivanju na terenu u skladu s uvjetima utvrđenima u Prilogu I. te ako je službeni pregled pokazao da su uvjeti utvrđeni u Prilogu II. ispunjeni.
   Članak 14.
   1.   Kako bi se izbjegle moguće poteškoće pri nabavi osnovnog materijala, certificiranog materijala ili standardnog materijala koje se pojavljuju u jednoj ili više država članica i ne mogu se riješiti unutar Zajednice, Komisija, u skladu s postupkom utvrđenim u članku 17., ovlašćuje jednu ili više država članica da na period određen od strane Komisije za stavljanje na tržište prihvati reprodukcijski sadni materijal čija kategorija udovoljava manje strogim zahtjevima.
   2.   Za kategoriju reprodukcijskog sadnog materijala bilo koje sorte, boja oznake određuje se za odgovarajuću kategoriju; u svim ostalim slučajevima ona je smeđa. Oznaka uvijek naznačuje da kategorija dotičnog reprodukcijskog sadnog materijala udovoljava manje strogim zahtjevima.
   Članak 15.
   1.   Ova se Direktiva ne primjenjuje na reprodukcijski sadni materijal namijenjen izvozu u treće zemlje.
   2.   Vijeće, odlučujući kvalificiranom većinom, a na prijedlog Komisije, najkasnije do 31.prosinca 1969. usvaja mjere u pogledu reprodukcijskog sadnog materijala proizvedenog u trećim zemljama, a koji se stavlja na tržište u Zajednici.
   Članak 16.
   1.   Unutar Zajednice provode se ispitivanja kako bi se ocijenila kakvoća reprodukcijskog sadnog materijala; ta su ispitivanja podložna inspekciji od strane Odbora iz članka 17.
   2.   Ta se ispitivanja tijekom prve faze koriste kako bi se uskladile tehničke metode certificiranja certificiranog materijala i provjeravanja standardnog materijala te tako dobili istovjetni rezultati. Čim se taj cilj postigne, izrađuje se godišnji izvještaji o napredovanju ispitivanja i šalje u povjerenju državama članicama i Komisiji. Komisija, u skladu s postupkom utvrđenim u članku 17., određuje datum prvog izvješća.
   3.   Komisija, u skladu s postupkom utvrđenim u članku 17., provodi potrebne mjere za provedbu ispitivanja. Reprodukcijski sadni materijal proizveden u trećim zemljama može se uključiti u ispitivanja.
   Članak 17.
   1.   U slučajevima kada se primjenjuju postupci utvrđeni u ovom članku, predsjednik, na vlastitu inicijativu ili za zahtjev predstavnika države članice, upućuje pitanja Stalnom odboru za sjeme i reprodukcijski materijal u poljoprivredi, hortikulturi i šumarstvu (dalje u tekstu: „Odbor”) osnovanom na temelju Odluke Vijeća od 14.lipnja 1966. (2)

   2.   Unutar Odbora, glasovi država članica ponderiraju se kako je predviđeno u članku 148., stavku 2. Ugovora. Predsjednik ne glasuje.
   3.   Predstavnik Komisije podnosi nacrt mjera se moraju usvojiti. Odbor dostavlja svoje mišljenje o tim mjerama u roku koji određuje predsjednik u skladu sa žurnošću predmeta. Mišljenja se donose većinom od dvanaest glasova.
   4.   Komisija usvaja mjere koje se odmah primjenjuju. Međutim, ako te mjere nisu u skladu s mišljenjem Odbora, Komisija ih odmah prosljeđuje Vijeću. U tom slučaju, Komisija može odgoditi primjenu usvojenih mjera za najviše jedan mjesec od datuma kada su proslijeđene.
   Vijeće, odlučujući kvalificiranom većinom, može donijeti drugačiju odluku u roku od mjesec dana.
   Članak 18.
   Ova Direktiva ne dovodi u pitanje odredbe nacionalnih prava koji se temelje na zaštiti zdravlja i života ljudi, životinja ili biljaka ili zaštite industrijske i trgovačkog vlasništva.
   Članak 19.
   Države članice najkasnije do 1.srpnja 1969. usvajaju mjere potrebne za usklađivanje s ovom Direktivom i o tome odmah obavješćuju Komisiju.
   Članak 20.
   Ova je Direktiva upućena državama članicama.

      Sastavljeno u Luxembourgu 9. travnja 1968.

            Za Vijeće

            Predsjednik

         E. FAURE

      (1)  SL 156, 15.7.1967., str. 30.

      (2)  SL 125, 11.7.1966., str. 2289/66.
   PRILOG I.
   UVJETI VEZANI UZ NASADE
   I.   Opći uvjeti

               1.

               Nasad mora imati sortnu autentičnost i čistoću.

               2.

               Uvjeti kultivacije nasada i stupanj razvoja biljaka moraju dopuštati da se sortna autentičnost i čistoća provjere na odgovarajući način.

               3.

               Velika se pažnja mora posvetiti tome da tlo u koju se podloge ili reznice namijenjene uzgoju osnovnog materijala ili certificiranog materijala sade nije zaraženo štetnim organizmima, a posebno virusima.

               4.

               Prisutnost štetnih organizama koji umanjuju iskoristivost reprodukcijskog sadnog materijala mora biti na najmanjoj mogućoj razini.

               5.

               Nasad se mora držati odvojen od biljaka koje pokazuju simptome virusnih bolesti.

               6.

               Stopa neuspjeha matičnjaka namijenjenih za proizvodnju certificiranog materijala ne smije prelaziti 5 %; kod matičnjaka namijenjenih proizvodnji standardnog materijala ne smije prelaziti 10 %. Omjer neuspjeha može iznimno prijeći te postotke samo zbog fizičkih razloga.

               7.

               Godišnje se mora provesti najmanje jedna inspekcija nasada; druga inspekcija nasada provodi se u slučaju sporova u predmetima koji ne dovode u pitanje kvalitetu reprodukcijskog sadnog materijala.

         II.   Posebni uvjeti

               1.

               Prporišta se ne smiju nalaziti unutar ili u krugu od nekoliko metara od vinograda za proizvodnju voća.

               2.

               Dijelovi biljaka vinove loze koji se koriste u proizvodnji loznih korijenjaka i ukorijenjenih loznih cijepova uzimaju se iz matičnjaka koji su provjereni i certificirani.

         PRILOG II.
   UVJETI VEZANI UZ REPRODUKCIJSKI SADNI MATERIJAL
   I.   Opći uvjeti

   1.   Reprodukcijski sadni materijal mora imati sortnu autentičnost i čistoću; prihvaća se odstupanje od 1 % za stavljanje na tržište standardnog materijala.
   2.   Najmanja tehnička čistoća: 96 %.
   Sljedeće se smatra tehnički nečistim:

               (a)

               u cijelosti ili dijelom isušen reprodukcijski sadni materijal, i onda kada je namočen u vodu nakon isušenja;

               (b)

               oštećen, slomljen ili ozlijeđen reprodukcijski sadni materijal, naročito ako je oštećen zbog tuče ili mraza ili kada je zdrobljen ili slomljen.

         3.   Štetni organizmi koji smanjuju upotrebljivost reprodukcijskog sadnog materijala moraju biti na najmanjoj mogućoj razini.
   II.   Posebni uvjeti

   1.   Ukorijenjeni lozni cijepovi:
   Ukorijenjeni lozni cijepovi koji se sastoje od osnovnog materijala cijepljenog na osnovni materijal ili od osnovnog materijala cijepljenog na certificirani materijal klasificiraju se kao osnovni materijal. Ukorijenjeni lozni cijepovi koji se sastoje od certificiranog materijala cijepljenog na osnovni materijal ili od certificiranog materijala cijepljenog na certificirani materijal klasificiraju se kao certificirani materijal. Sve ostale kombinacije klasificiraju se kao standardni materijal.
   2.   Dijelovi mladica vinove loze:
   Mladice vinove loze trebale bi doseći odgovarajuću zrelost rozgve. Omjer „rozgva/srčika” trebao bi biti uobičajen za tu vrstu.
   III.   Kategorizacija

   1.   Reznice podloga za cijepljenje, reznice za korjenjake i reznica plemki:
   A.   Promjer

   Mjeri se na najširem dijelu vršnog poprečnog presjeka.

               (a)

               Reznice podloga za cijepljenje i reznice plemki:

                           (aa)

                           najviši promjer:

                                       i.

                                          Vitis rupestris i križanci s Vitis vinifera, od 6 do 12 mm;

                                       ii.

                                       ostale sorte, od 6,75 do 12 mm;
                                       broj izdanaka promjera od najviše 7 mm, u slučaju Vitis rupestris i križanca s Vitis vinifera, i od najviše 7,75 mm, u slučaju ostalih sorata, ne smije prelaziti 25 % serije;

                           (bb)

                           najveći promjer šireg kraja, 14 mm osim u slučaju reznica plemki biljaka na mjestu. Rez se pravi najmanje 2 cm ispod najnižeg izboja.

               (b)

               Reznice za korjenjake:
               najmanji gornji promjer: 3,75 mm.

         B.   Duljina

   Duljina se mjeri od najnižeg dijela najnižeg nodija; najviši internodij se ne smije dirati.

               (a)

               Reznice podloga za cijepljenje: najmanja duljina, 1,05 m;

               (b)

               raznice za korjenjake: najmanja duljina, 55 cm; u slučaju Vitis vinifera, 30 cm;

               (c)

               reznice plemki: najmanja duljina, 50 cm, s najmanje pet upotrebljivih pupova.

         2.   Lozni korijenjaci
   A.   Promjer

   Promjer, mjeren u sredini internodija odmah ispod izrasta duž najdulje glavne grane, ne smije biti manji od 5 mm.
   B.   Duljina

   Udaljenost od najniže točke u kojoj počinje rasti korijen do dna izrasta ne smije biti manja od

               (a)

               za podlogu, 30 cm;

               (b)

               za ostale lozne korijenjake, 22 cm.

         C.   Korijenje

   Svaka biljka mora imati najmanje tri dobro razvijena i razmaknuta korijena. Međutim, sorta 420 A može imati samo dva dobro razvijena korijena, pod uvjetom da su na suprotnim stranama.
   3.   Ukorijenjeni lozni cijepovi

               (a)

               deblo mora biti dugo najmanje 20 cm;

               (b)

               korijenje: svaka biljka mora imati najmanje tri dobro razvijena i razmaknuta korijena. Međutim, sorta 420 A može imati samo dva dobro razvijena korijena, pod uvjetom da su na suprotnim stranama.

               (c)

               spojno mjesto: svaka biljka trebala bi imati odgovarajuće, propisno i u potpunosti sraslo spojno mjesto.

         PRILOG III.
   PAKIRANJE
   Sastav paketa ili snopa:

               Vrsta

               Broj

                           1.

                           Lozni cjepovi

               25

                           2.

                           Lozni korjenjaci

               50

                           3.

                           Reznice plemki

               100 ili 200

                           4.

                           Reznice podloga za cijepljenje

               200

                           5.

                           Zeljaste mladice i Vitis vinifera reznice za korjenjake

               200 ili 500

                           6.

                           Ostale reznice za korjenjake

               200

         PRILOG IV.
   OZNAKA
   A.   Potrebne informacije

               (a)

                           1.

                           „norme EEZ-a”.

                           2.

                           Ime i adresa proizvođača ili njegov identifikacijski broj.

                           3.

                           Ovlašteno tijelo odgovorno za certificiranje i provjeru i država članica.

                           4.

                           Broj serije.

                           5.

                           Sorta i, gdje je to primjereno, klon (za ukorijenjene lozne cijepove, klonove podloga i reznice za plemke).

                           6.

                           Kategorija.

                           7.

                           Država proizvodnje.

                           8.

                           Količina.

                           9.

                           Duljina – za reznice korijena podloge za cijepljenje ako država članica dopušta odstupanja od propisa vezanih za najmanje duljine (članak 3. stavak 3.).

               b)

               U slučaju „loznih korijenjaka” i „ukorijenjenih loznih cijepova” podaci navedeni u točkama 1., 2., 5., 6. i točki 7. podtočki (a) dovoljni su.

         B.   Najmanje dimenzije

               (a)

               110 × 67 mm za reznice korijena podloge za cijepljenje, reznica za plemke i reznica za korjenjake;

               (b)

               80 × 70 mm za lozne korijenjake i ukorijenjene lozne cjepove.